open-index/open-wikipedia-markdown huggingface dataset:
Marcus Valerius Messalla Barbatus Appianus

**Marcus Valerius Messalla Barbatus Appianus** (natus ignoto anno, mortuus 12 a.C.n.) senator Romanus fuit primo saeculo ante Christum natum. Natus nomine Appius Claudius Pulcher ab Marco Valerio Messala, consule suffecto anni 32 a.C.n. adoptatus est. Uxor eius Claudia Marcella, filia minor Octaviae Minoris, fuit. Unum filium Marcum Valerium Messallam Barbatum habuit, qui postea pater Valeriae Messalinae erat, et unam filiam Claudiam Pulchram, quae Publio Quinctilio Varo nupsit. Anno 12 a.C.n. mortuus est.

## Notae 

Categoria:Senatores
Messalla Barbatus Appianus, Marcus
Categoria:Mortui 12 a.C.n.
Categoria:Nati saeculo 1 a.C.n.
Iacobus Minor (apostolus)

[thumb|Simulacrum Iacobi minoris in cuiusdam [Fraternitas|fraternitatis baculo positum, circa annum 1850]]

**Iacobus** (Graece ) fuit filius Alphaei et unus e duodecim apostolis ab Iesu Christo electis (Mt 10,3; Mc 3,18; Lc 6,15; Act 1,13). Tantum in apostolorum indicibus invenitur, ubi semper ultimus ponitur. Nihil aliud de eo in Novo Testamento narratur.

Iacobus ex patronymico ("Alphaei") ab alio Iacobo, qui Zebedaei filius nominatur, distingui potest.

De vita morteque nihil certi notum est. 

## Aequationes 
*Iacobus Alphaei saepe cum Iacobo Minore aequatur, cuius ter in Novo Testamento mentio fit, semper una cum matre Maria (Mc 15,40: "Maria Iacobi minoris et Iosetis mater", Mc 16,1 et Mt 27,56: "Maria Iacobi"). Si recte, disputatur. In traditione ecclesiastica haec Maria cum "Maria Cleopae" in evangelio secundum Ioannem memorata (Io 19,25) aequabatur. Erant etiam, qui eam sororem germanam Mariae, matris Iesu, esse vellent, Cleopham autem fratrem sancti Iosephi. 
*Raro - et certe falso - Iacobus Alphaei cum Iacobo Maiore, quem traditio Iesu fratrem germanum esse vult, aequabatur.
*Hieronymus Iacobum Alphaei, ut cum Iacobo Iusto (Gal 1,19) aequaretur, proposuit, praeterea verbum "frater" "sobrinus" interpretatus est. Hieronymi opinio in Ecclesia Catholica praevalebat, cum Ecclesiae Orientales, Ecclesiae Orthodoxae et Protestantes Iacobos distiguere solent.
*Traditio Iacobum Alphaei auctorem Epistulae Iacobi esse vult, sed quem vere hanc epistulam scripsisse parum constat.

## Attributum iconographicum 
Cum Iacobus, Iesu frater, clava occisus sit, etiam apostolus Iacobus a saeculo duodecimo (ecclesia cathedralis Arbensis, Dania) clavam gerens demonstratur, postea etiam contum fullonicum.

## Dies festus 
* Ecclesia Catholica Romana: Die 3 Maii (Festum in Calendario Romanae Ecclesiae, cum Iacobo Iusto aequatus, una cum Philippo apostolo)
* Ecclesiae Evangelicae (una cum Philippo apostolo): 
** Ecclesia Evangelica in Germania: Die 3 Maii (memoria)
** Ecclesia Evangelica Lutherana in America et Ecclesia Lutherana - Missouri-Synodus: 
*** Die 1 Maii (Iacobus Alphaei) 
*** Die 23 Octobris (Iacobus Iustus)
* Communio Anglicana: Die 1 Maii
* Ecclesiae Orthodoxae: 
** Die 9 Octobris (Iacobus Alphaei)
** Die 23 Octobris (Iacobus Iustus)

## Notae 

## Nexus externus 
* 
*Iacobus Minor in "Ökumenisches Heiligenlexikon" (Lexicon sanctorum oecumenicum) (Theodisce)

Categoria:Sancti
Categoria:Apostoli
Categoria:Nati saeculo 1 a.C.n. aut 1
Categoria:Mortui saeculo 1
Publius Sulpicius Quirinius

[thumb|[Iosephus (sanctus)|Iosephus et Maria describuntur, praeside P. Sulpicio Quirinio (Ecclesia Sancti Salvatoris in Chora Constantinopolitana, saec. XIII)]]
**Publius Sulpicius Quirinius** (in fontibus Graecis ; natus ignoto anno, mortuus anno 21) senator Romanus tempore Augusti imperatoris fuit. Familia sine maioribus (non enim ad patriciam gentem Sulpiciorum pertinebat), patria Lanuvium fuit. Uxorem primo Appiam Claudiam, deinde Aemiliam Lepidam duxit.
## De cursu honorum 
Sulpicius proconsul Cretae et Cyrenes circa annum 15 a.C.n. factus est. Ibi contra Garamantes feliciter pugnavit. Anno 12 a.C.n. consul ordinarius creatus est. Postea fuit legatus Augusti pro praetore Galatiae et Pamphyliae, ubi inter annos 5 et 3 contra Homonadenses certavit et *ornamenta triumphalia* meruit. Deinde proconsul Asiae et anno 2/3 fuit rector Gai Caesaris in orientem missi.  Nec ideo Tiberium Rhodi tum exsulantem colere pratermisit, quod ille imperator factus in oratione funebri memorare cordi habuit. 

Paulo post legatus Augusti pro praetore Syriam administravit. Anno 6 censum habuit, quod Iudaea imperio Romano addita pars provinciae Syriae facta est. Hic census in evangelio Lucae commemoratum esse quidam putant. Res huiusmodi in administratione Romana iamdiu fieri solebant, tunc vero Iudaeis nova erat ac paulisper eos turbavit et ad seditiones incitavit ducibus Iuda Gamalensi et Sadocco qui illo tempore 'quartam philosophiam' (nomen a Flavio Iosepho inditum ut usurpemus) docere coeperunt ː libertatis amore moti nullum dominum nisi Deum  agnoscere patiebantur et ita  antecessores fuere eorum qui postea *zelotae* appellati sunt. Simul Quirinius bona Herodis Archelai ethnarchae ab Augusto abdicati vendebat et summum sacerdotium Ioazaro ademit et Anano contulit ː ita et in religiosis rebus Romani Iudaeorum domini erant.

Anno 20 cum Aemilia Lepida divortium fecit et eam adulterii acerrime accusavit. Anno 21 obiit atque publicis exsequiis Tiberii decreto honoratus est.

## Si vis plura legere 
*Thomas Corbishley, 'Quirinius and the Census: a Re-study of the Evidence', *Klio* 29 (1936) ː 81-93
* L. Ross Taylor, « Quirinius and the Census of Judaea », *The American Journal of Philology*, 54(2), 1933 ː 120-133.

## Notae 

## Nexus externi 
* "Publius Sulpicius Quirinius" apud livius.org
* De chronologia census (Francogallice, 2005)

Categoria:Senatores
Categoria:Legati Galatiae
Categoria:Proconsules Asiae
Categoria:Legati Syriae
Quirinius, Publius
Categoria:Mortui 21
Categoria:Nati saeculo 1 a.C.n.
Harry Hoffner

**Harry Hoffner** (*Harry A. Hoffner, Jr.*; natus die 27 Novembris 1934 Iacsoniapolis/Florida, mortuus die 10 Martii 2015) fuit philologus Civitatum Foederatarum, professor rerum Hetthaearum apud universitatem Chicagoensem, editor et interpres litterarum Hethitarum, et ab anno 1975 editor lexici cuius titulus est *Chicago Hittite Dictionary*.

## Vita 
Harry Hoffner natus est die in urbe Jacksonville Floridae die 27 Novembris 1934. Alumnus fuit universitatis Princetoniensis, seminarii theologici Dallas; gradum doctoratus anno 1963 meruit apud universitatem Brandeis. Ibi ab anno 1964 usque ad 1969 professor assistens fuit, inde in 1974 professor associatus universitatis Yalensis, postea professor universitatis Chicagoensis usque ad 2000; tum erat professor emeritus "*John A. Wilson*" rerum Hethitarum in eadem universitate. Linguas profitetur Graecam, Hebraicam, Aegyptiam, Accadicam, Hetthaeam.

## Opera selecta 
; Libri
* *Alimenta Hethaeorum: food production in Hittite Asia Minor*. New Haven: American Oriental Society, 1974
* (editor) *Chicago Hittite Dictionary*
* (editor cum Gary M. Beckman) *Kanissuwar: A Tribute to Hans G. Guterbock on His Seventy-Fifth Birthday, May 27, 1983*. 1986
* *The Laws of the Hittites: A Critical Edition*. 1997
* (editor) *Perspectives on Hittite Civilization: Selected Writings of Hans G. Guterbock*. 1997
* (cum Gary M. Beckman) *Hittite Diplomatic Texts*. 2a ed., 1999
* (editor cum K. Aslihan Yener et Simrit Dhesi) *Recent developments in Hittite Archaeology and History. Papers in Memory of Hans G. Güterbock*. 2002
* (cum Itamar Singer) *Hittite Prayers*. 2002 
* *A Grammar of the Hittite Language*. 2008

; Commentationes
* 1966 : "A native Akkadian cognate to West Semitic *gbn "cheese"?" in *Journal of the American Oriental Society* vol. 86 pp. 27-31 JSTOR
* 2001 : "Alimenta Revisited" in Gernot Wilhelm, ed., *Akten des IV. Internationalen Kongresses für Hethitologie. Würzburg, 4.-8. Oktober, 1999*

## Bibliographia 
* G. Beckman, R. Beal G. McMahon, edd., *Hittite Studies in Honor of Harry A. Hoffner Jr. on the Occasion of his 65th Birthday*. Eisenbrauns, 2003. ISBN 1-57506-079-5 

## Nexus externi 
* Curriculum vitae
* Blue Cord Bible Dictionary in quo Harry Hoffner commentationes scribit
* "The Inerrancy of Scripture" Adlocutio ab Harry Hoffner in College Church (in urbe Wheaton Illinoesiae) die 13 Iulii 2008 data

Categoria:Philologi Civitatum Foederatarum
Categoria:Hetthaeologi
Categoria:Lexicographi
Categoria:Recensores
Categoria:Interpretes textuum Hetthaeorum
Categoria:Alumni Universitatis Princetoniensis
Categoria:Professores Universitatis Brandeis
Categoria:Professores Universitatis Yalensis
Categoria:Professores Universitatis Chicagoensis
Categoria:Auctores Anglici
Iacobus Clerk Maxwell

thumb|Iacobus Clerk Maxwell.
**Iacobus Clerk Maxwell** (*James Clerk Maxwell* natus 13 Iunii 1831; mortuus 5 Novembris 1879) fuit mathematicus et physicus Scoticus, qui saeculo undevicensimo campis electromagneticis et eorum legibus a Michaelo Faraday inventibus studuit, Aequationes Maxwellianas excogitans. Etiam studium thermodynamicae fecit, Daemonem Maxwellianum excogitans.

## Vita
Iacobus Clerk Maxwell fuit alumnus universitatum Edinburgensis et Cantabrigiensis, ubi socius Collegii Trinitatis anno 1859 electus est; fuit professor philosophiae naturalis apud academiam Marischallanam Aberdonensem et postea apud Collegium Regale Londiniense. 

Maxwell in Regalem Societatem Londinii anno 1861 cooptatus est.

## Bibliographia
* .
* .
* .
* 
* 
* 
* .
* 
* .
* 
* .
* .
* .
* .
* .
* .
* .

## Nexus externi 
* De Iacobo Clerk Maxwell in Archivo Societatis Regiae Londinensis.

Categoria:Alumni Universitatis Edinburgensis
Categoria:Alumni Universitatis Cantabrigiensis
Categoria:Mathematici Scotiae
Categoria:Physici Britanniae
Categoria:Professores Academiae Marischallanae
Categoria:Professores Collegii Regii Londiniensis
Categoria:Socii Regalis Societatis Londiniensis
Matthias (apostolus)

[thumb|[Augusta Trevirorum|Augustae Trevirorum: statua super sepulcrum qui dicitur apostolo Matthiae esse.]]
**Matthias** (mortuus circa annum 63) fuit rabbinus qui Iuda Iscariot mortuo sorte apostolus suffectus est.

## Vita 
Nomen idem valet ac oblatus, de tribu Iudae, in Bethlehem forsan natus est. Unus dicitur fuisse e septuaginta discipulis illis, quos misit Iesus praedicandi causa. Cum Apostolis fuit in omni tempore, quo intravit et exivit Dominus Iesus, incipiens a baptismate Iohannis usque in diem, qua assumptus est Iesus. Testis praesertim fuit resurrectionis. Post assumptum Dominum, cum opus fuit alium Apostolum adsciscere, qui locum Iudae sibi caperet, centum viginti discipuli, Hierosolymae collecti, duos viros statuerunt elegendos: Ioseph, qui vocabatur Barsabas, qui cognominatus est Iustus; et Matthiam. Sortione ducta, Matthias electus statim cum ceteris Apostolis numeratus est. Traditur aut Aethiopiam, ubi martyrium subierit, evangelizavisse aut in Iudaea mortuum esse.

## Dies festus 
* In Ecclesia Catholica Romana: antea die 24 Februarii; in novo Calendario Romano generali die 14  Maii
**In regionibus linguae theodicae amplius die 24 Februarii celebratur, quod ea dies ibi maxime vulgata est (imprimis Augustae Treverorum
**Augustae Treverorum praeterea: Translatio reliquiarum die 18 Iulii et festum Matthiae elecetionis in apostolum die 7 Maii
* Ecclesia Anglicana: Die 24  Februarii vel 14  Maii
* Ecclesiae Orthodoxae: Die 9 Augusti
* Ecclesia Orthodoxa Coptorum: Die 4 Martii

Multae ecclesiae Sancto Matthiae dedicatae sunt.

## Nexus externi 
Categoria:Apostoli
Categoria:Sancti
Categoria:Nati saeculo 1 a.C.n. aut 1
Categoria:Mortui saeculo 1
Hypericum

***Hypericum*** est genus angiospermarum quod circa 400 species magnoliophytarum familiae Clusiacearum et hypericoidearum subfamiliae continet.

## Nexus externi 
Categoria:Species plantarum 
Categoria:Hypericum
Categoria:Taxa Linnaei
Ioannes Baptista Say

thumb|Ioannes Baptista Say

** Ioannes Baptista Say** [] (Lugduni die 5 Ianuarii 1767 natus; mortuus Lutetiae die 15 Novembris 1832) fuit oeconomiae politicae peritus et mercator Francicus, qui theorematis gratia, quod nomen eius fert, clarus est. Cogitatione liberalista ac consequentialista.

## Nexus externi 
* Andreas Wieland: *De Ioanne Baptista Say*. In: ECOCHRON. 
* De Ioanne Baptista Say apud VWLer.de 

Categoria:Oeconomi Franciae
Categoria:Professores apud Collegium Franciae
Categoria:Nati 1767
Categoria:Mortui 1832
Paragoia

[300px|thumb|Palawan collocatio in  [archipelagus|archipelago Philippnarum]]
**Paragoia,** seu **Calamianes** seu **Puloamum** seu **Palavania** (vulgo *Palawan*) est regio Philippinarum et insula longa et angusta, in occidente Philippinarum ad septentriones Bornei, in medio mari Suluensi, et ad meridiem Sinarum sita. Plus quam octingenti nonaginta duo milia hominum eam habitant. Caput est Puerta Princesa, cui sunt 161 912 incolarum. Multae silvae Palavaniae sunt.

## Fontes latine angliceque 

## Nexus externi
* Alita tabula apud situm ulib.niu.edu
* Fons ex Hoffman apud situm uni-mannheim.de
* Tabula geographica antiqua Paragoiam monstrans, apud situm library.yale.edu
## Nota 
*Commentarius ex dicione paragoiensis

Categoria:Insulae Philippinarum
Categoria:Provinciae Philippinarum
Aloysius Ferrando

**Aloysius Ferrando** (natus die 22 Ianuarii 1941 Agathiani - Italia, Italiane: *Agazzano*) est a die 17 Augusti 2016 episcopus emeritus dioeceseos Bragantiensis de Para.

Eius familia originaria Dioeceseos Placentiae (Italia) est.

Consacratus presbyter die 1 Maii 1965 in Dioecese Placentiae, et Episcopus Dioeceseos Bragantinae die 5 Maii 1995 a Cardinale Hersilio Tonini. Co-consacrantes episcopi Antonius Mazza et Lucianus Monari fuerunt.

## Nexus externi 
* 

Categoria:Episcopi Ecclesiae Catholicae
Categoria:Incolae Brasiliae
Franciscus Andrieux

** Franciscus Gulielmus Ioannes Stanislaus Andrieux** (natus Argentorati die 6 Maii 1759; mortuus Lutetiae die 10 Maii 1833), iuris consultus et iudex, fuit scriptor Francicus.  Andrieux Academiae Francicae sodalis fuit: in Academiam anno 1803 cooptatus, ab anno 1829 usque ad mortem Academiae secretarius perpetuus fuit. 

*Le chat botté*, Caroli Perraultii fabulam, Latine vertit (*Feles emunctae naris sive feles ἐϋκνήμις id est belle ocreata*).

## Vita
In initio rerum novarum Francicarum advocati munere functus est et se summo studio seditiosum entheum declaravit. Post restaurationem anno 1814 cathedram in Collegio Franciae obtinuit. Anno 1795 ad Academiam cooptatus inde ab anno 1829 secretarius perpetuus eius creatus est. 

Vita eius multis hominibus saeculi XVIII similis vere. Ei in animo erat, ut cum sale commentarios in multa exararet et societatem critice describeret. Sensus et misericoria potius deerant. Etiam quae de aestheticis tradidit temporis veteris esse videtur. Shakesperium reprehendit propter exaggerationes; tam litteras Theodiscas quam romanticismum Francogallicum minimi aestimavit.

In comoediis eius versus leves inveniuntur, actus bene dispositi et cogitationes subitae optime compositae sunt. Mentionis dignae sint: »Les étourdis, ou le mort supposé« (1788), »Molière avec ses amis, ou le souper d'Auteuil« (1804), »La comédienne« (1816). Insuper tragoediam pepigit: »Junius Brutus«, quae post Res novas Iulias in scaenis producta est et carmina multa inter quae ecce nonnulla hic enumerata: »Le meunier de Sans-Souci« (1797), »La promenade de Fénelon« et »Le procès du sénat de Capoue«. Opera sua omnia ipse edidit annis inter 1818 et 1823. 

## Notae
## Nexus externi
*Andrieux inter Academiae immortales 
* De operis eius apud CÉSAR
*Res apud Vicifontem ad F.A. spectantes

Categoria:Scriptores Franciae
Categoria:Auctores Francogallici
Categoria:Interpretes Franco-Latini
Categoria:Nati 1759
Categoria:Mortui 1833 
Categoria:Iuris consulti
Categoria:Iudices Franciae
Categoria: Socii Academiae Francicae
Bragantia Parae

**Bragantia Parae** (Lusitanice: *Bragança do Pará*) est parva urbs 100.924 incolarum (anno 2004) septentrioni in civitate Paraensi Brasiliae.

In urbe *Valetudinarium Antonius Maria Zaccaria* est, conditum saeculo XX a Barmabitis.

## Pinacotheca 

Imago:Instituto Santa Terezinha Bragança.JPG|Schola *Sancta Theresina*
Imago:Obelisco e Catedral Bragança.JPG|Columna Independentiae Brasiliae (1823), et *Cathedralis Nostrae Dominae Rosarii*
Imago:Bragança-São Benedito.jpg|Panorama Bragantiae, cum Ecclesia Sancti Benedicti saeculi XVIII

## Nexus externi 
*Pagina officialis Municipalitatis Bragantiae

Categoria:Loci habitati Parae
Peregrinus Rossi

** Peregrinus Aloysius Edoardus Rossi** (natus Carrariae die 13 Iulii 1787 – necatus est Romae die 15 Novembris 1848), clarus iuris consultus, legatus et oeconomiae peritus, fuit, papa Pio IX regnante, breviter Status Pontificii primus minister accurate a die 15 Septembris usque ad diem 15 Novembris 1848, cum a quodam Santo Costantini interfectus est.

## Opera 
* *Traité du droit pénal*. 4. Ed.., 2 Vol.., Lutetiae 1872 (antea Lutetiae 1829).
* *Traité de droit constitutionnel francais* 2. Ed.., 2 Vol.., Lutetiae 1877 (antea Lutetiae 1836).
* ''Cours d'économie politique* 4. Ed.., 2 Vol.., Lutetiae 1865 (antea Lutetiae 1839–41).

## Lege etiam 
* Garnier: *Notice sur la vie et les travaux de M. Rossi*. Lutetiae 1849.
* Reybau: *Economistes modernes*. Lutetiae 1862.
* *Storia dell'assassinio di Pellegrino Rossi tratta dai processi e descritta dalla civittà cattolica''. Taurini/Monaci 1854.
* Henry d'Ideville: *Le Comte Pellegrino Rossi. Sa vie, son oeuvre, sa mort 1787–1848*. Lutetiae 1887.

## Nexus externus 
* 

Categoria:Politici Italiae
Categoria:Iuris consulti
Categoria:Oeconomi Italiae
Categoria:Nati 1787
Categoria:Mortui 1848
Paulus Coelho

[thumb|Paulus Coelho, [Mediolanum|Mediolani (Italia), anno 2000]]

**Paulus Coelho** (Lusitane: *Paulo Coelho*; Urbe Fluminensi, in Brasilia, die 24 Augusti 1947 natus) celeberrimus scriptor poetaque Brasiliensis est. Ab anno 2002 Academiae Brasiliensis Litterarum socius est.

## Bibliographia partialis 
* *O diario de um mago* (1987)
* *O Alquimista* (1988)
* *Na margem do rio piedra eu sentei e chorei* (1994)
* *O Monte Cinco* (1996)
* *O manual do guerreiro da luz* (1997)
* *Veronika decide morrer*(1999)
* *O demonio e a srta Prym* (2000)
* *Onze minutos* (2003)
* *Life* (2004)
* *O Zahir* (2005)
* *Pensieri e riflessioni 1998-2005* (2006)
* *Sfide-Agenda 2007* (2006)
* *A bruxa de Portobello* (2007)
* *Enigma- Agenda 2008* (2007)
* *Gioia- Agenda 2009* - *Alegria 2009* (2008)
* *Brida* (2008) (*Brida*) (1990)

## Nexus externi 
* Eius pagina interretialis

Categoria:Nati 1947
Categoria:Homines vivi
Categoria:Scriptores Brasiliae
Categoria:Incolae Brasiliae
Categoria:Poetae Brasiliae
Categoria:Auctores Lusitanici
Melchior Cano

thumb|Melchior Cano
thumb|*Parecer del M. fr. Melchor Cano dado al Señor Emperador Carlos V* (1555)
** Melchior Cano** (natus in * Tarancón * die 6 Ianuarii 1509– mortuus est Toleti die 30 Septembris 1560), fuit theologus et Dominicanus Hispanicus. Propter clarum opus suum *De locis theologicis* Cano, qui ad scholam dictam Salmanticam pertinebat, putatur pater theologiae fundamentalis esse. 

## Opera 
* *Parecer del Maestro fr. Melchor Cano dado al Señor Emperador Carlos V* (Matriti, 1736) Textus apud *Cervantes Virtual*

## Bibliographia 
* 
* 

Categoria:Theologi Hispaniae
Categoria:Auctores Latini Renascentiae
Categoria:Nati 1509
Categoria:Mortui 1560
Archidioecesis Brasiliopolitana

thumb|Ecclesia cathedralis Brasiliopolitana
**Archidioecesis Brasiliopolitana** sive **Brasiliapolitana** est circumscriptio ecclesiastica catholica ritus Romani.

## Brevis historia 
Die 16 Ianuarii anno 1960 tamquam diocesis condita per bullam "Quandoquidem Nullum" Papae Iohannis XXIII, cuius sedes est urbs Brasilia, iisdem finibus continetur atque Districtus, uti dicunt, Foederalis. Paulo VI Romano Pontifice, in Archidiocesis dignitatem evecta est anno 1966, die 11 mensis Novembris.

Urbs Brasilia, ut legibus canonicis constituitur, sedes quoque est provinciae ecclesiasticae Brasiliopolitanae, cui adhaerent Formosensis, Lucianiensis atque Uruassuensis dioeceses.

## Episcopi 
Quattuor Archiepiscopi sibi successerunt in Archidioecesi Brasiliapolitana:
# Iosephus Newton (1960-1984)
# Iosephus Cardinalis Falcão (1984-2004)
# Iohannes Blasius de Avicis (2004-2011)
# Sergius a Rocha (2011-2020)
# Paulus Caesar Costa (ab anno 2020 ad praesentem diem)

## Nexus externi 
* Pagina officialis
* 

## Notae 

Brasíliopolitana
Categoria:Brasiliopolis
Carolus Maratta

** Carolus Maratta** aut * Carolus Maratti* (Camerani prope Anconam die 13 Maii 1625 natus; Romae die 15 Decembris 1713 mortuus) fuit pictor Italianus.

## Pinacotheca 

Imago:Pope Clement IX.jpg|Papa Clemens IX (anno 1669)Pinacotheca vaticana, Romae
Imago:Carlo Maratta - Portrait of a Young Man.jpg|Iuvenis homo (anno 1663)Gemäldegalerie, Berolini
Imago:Carlo Maratta - Cleopatra.jpg|Cleopatra (circa annum 1694)Museo nazionale del Palazzo di Venezia

## Nexus externi 
*De Carolo Maratta apud Treccani.it

Categoria:Pictores
Categoria:Nati 1625
Categoria:Mortui 1713
Categoria:Incolae Italiae
Ginger e Fred

** Ginger e Fred** est pellicula anno 1986 a moderatore cinematographico Friderico Fellini creata et ducta cum praeclaris histrionibus: Iulia Masina (Fellini uxore) et Marcello Mastroianni. Pellicula televisionis mundum enarrat et hodie, Silvii Berlusconi televisionibus imperantibus, hoc Fellini opus multis videtur quasi novae Italiae prophetia esse.

## Nexus externus 
* 

Categoria:Pelliculae 1986
Categoria:Pelliculae Italicae
Categoria:Fridericus Fellini
Rudolphus Wolters

**Rudolphus Wolters** (natus Cosfeldiae die 3 Augusti 1903 – mortuus est die 1 Septembris 1983) fuit architectus Germanicus et Alberti Speer operis socius.

## Lege etiam 
* Fritz Wolters: *Wolters [Architektenfamilie aus Coesfeld].* In: Bauwelt. - 75 (1984), S. 670-671

## Nexus externi 
* wdr.de - Biographia 

Categoria:Architecti Germaniae
Categoria:Fascismus in Germania
Categoria:Incolae Germaniae
Categoria:Nati 1903
Categoria:Mortui 1983
Ioannes Dubuffet

** Ioannes Dubuffet** (vulgo *Jean Philippe Arthur Dubuffet*; die 31 Iulii 1901 Franciscopoli natus – mortuus Lutetiae die 12 Maii 1985) fuit pictor et sculptor Francicus qui artis abstractae peritus est notionnem *art brut* inventus est de activitate hominoirum morbum mentis. 

## Nexus externi 
* Soocietas Dubuffet dicata Lutetiae
* Ioannis Dubuffet Musica

Categoria:Artifices Franciae
Categoria:Sculptores Franciae
Categoria:Pictores Franciae
Iulius de Goncourt

[thumb|upright=1.25| Iulius de Goncourt ab [Ernestus Fridericus de Liphart|Ernesto Friderico de Liphart delineatus (Museum Ashmoleanum Oxoniae)]]
**Iulius Huot de Goncourt** (natus Lutetiae die 17 Decembris 1830 – ibidem mortuus est die 20 Iunii 1870), frater Edmundi, fuit scriptor Francicus et conditor praemii Goncourt. 

## Opera 
Opera una cum fratre Edmundo scripta

* *Sœur Philomène* (1861)
* *Renée Mauperin* (1864)
* *Germinie Lacerteux* (1865)
* *Manette Salomon* (1867)
* *Madame Gervaisais* (1869)

## Bibliographia 
* Nadeije Laneyrie-Dagen, Elisabeth Launay, edd., ''Edmond et Jules de Goncourt: Notes sur l'Italie (1855-1856)''. Lutetiae: Desjonquères, 1996. ISBN 2-904227-94-6

## Nexus externi 
* Blog de Edmondo et Iulio de Goncourt
* Opera
* Pagina Edmondo et Iulio de Goncourt dicata

Categoria:Nati 1830
Categoria:Mortui 1870
Categoria:Auctores Francogallici
Categoria:Scriptores Franciae
Categoria:Scriptores mythistoriarum Franciae
Petrus Casola

**Petrus Casola** (*Pietro Casola*; natus Mediolani 1427, mortuus die 6 Novembris 1507 Curbiti) fuit sacerdos et peregrinus Italicus.

## Vita 
[thumb|Reditus Petri Casolae ad [Mediolanum per portam orientalem (*Porta horientale*): itinerarii finis. Bibliotheca Trivulziana Mediolanensis MS. Triv. 141 f. 82r]]
Natus anno 1427 in familia nobili Mediolanensi ... Mortuus est die 6 Novembris 1507. 

## Bibliographia 
; Editiones et versiones
* 1855 : Giulio Porro, ed., ''Viaggio di Pietro Casola a Gerusalemme, tratto dall' autografo esistente nella Biblioteca Trivulzio*. Mediolani  
* 1907 : *Canon Pietro Casola's Pilgrimage to Jerusalem in the Year 1494* a Mary Margaret Newett versa. Mancunii: Manchester University Press, 1907  Textus apud *Internet Archive*
* 2001 : *Viaggio a Gerusalemme di Pietro Casola'' a cura di Anna Paoletti; prefazione di Jeannine Guérin Dalle Mese. Alessandria: Edizioni dell'Orso, 2001. ISBN 88-7694-530-X 

; Eruditio
* Andrea Balzarotti, *Corbetta: misteri di una città sotterranea*. Corbetta, 2008
* B. Gutierrez, "Visioni dell'Istria e della Dalmazia nel diario di un canonico del Duomo di Milano del 1500" in *Milano* vol. 49 fasc. 2 (1933) pp. 94-100
* 

* Libri de peregrinationibus medio aevo scripti

## Nexus externi 
* Manuscriptum Bibliothecae Trivulzianae: imagines paucae
* Commentum didascali cuiusdam Iaponensi de peregrinatione Petri Casolae 

Categoria:Scriptores Italiae
Categoria:Scriptores itinerum
Categoria:Peregrini
Categoria:Auctores Italiani
Categoria:Nati 1427
Categoria:Mortui 1507
Iosephus Newton

**Iosephus Newton de Almeida Baptista** (1904-2001) fuit primus Brasiliopolitanus archiepiscopus.

## Vita 
In urbe Nictheroiensi natus est die 16 Octobris 1904. Episcopus factus, anno 1960 in Archidioecesim Brasiliopolitanam translatus est; ibi mansit usque dum se rectione abdicaret, quod factum est anno 1984.

Interim, inter annos 1963 et 1990 Archiepiscopi Castrensis munere functus est. Mortuus est Brasiliopoli, die 11 Novembris, anno 2001. Eius corpus in crypta ecclesiae cathedralis Brasiliopolitanae sepultum est.

## Nexus externi 
* 

Categoria:Episcopi Ecclesiae Catholicae
Categoria:Archiepiscopi Brasiliopolitani
Iosephus Falcão

**Iosephus Falcão** (1925–2021) fuit Sanctae Romanae Ecclesiae cardinalis presbyter titulo Sancti Lucae in via Praenestina.

## Vita 
Natus est in provincia Ceara, in Brasilia, die 20 Novembris 1925. Anno 1949 sacerdos factus, duodeviginti post annis episcopus Vardimissensis episcopusque coadiutor Dioecesis Limoeirensis creatus est.

Anno millesimo nongentesimo septuagesimo altero, archiepiscopus Teresianus; deinde, anno 1984, archiepiscopus Brasiliopolitanus creatus est. In collegium Cardinalium, auctore Ioanne Paulo II papa, ingressus est anno 1988. Anno 2004, sese Archidioecesis Brasiliopolitanae rectione abdicavit, verum Brasiliopoli adhuc vivit.

Mense Aprili anno 2005 Falcão conclavi illi adfuit, quod Benedictum XVI papam, olim Iosephum Ratzinger dictum, elegit.

## Nexus externi 
* 
* Biographia officialis Sanctae Sedis 
* Sanctae Romane Ecclesiae cardinales - dictionarium biographicum 

Categoria:Archiepiscopi Brasiliopolitani
Categoria:Cardinales
Caeremoniale episcoporum

**Caeremoniale Episcoporum** dicitur liber ille, in quo describuntur vestes, usus et liturgiae caeremoniae, quibus Episcopus praeest in Ecclesia Catholica.

## Nexus externi 
* 
* Caeremoniale episcoporum Clementis VIII ... jussu editum Benedicti XIV et Leonis XIII auctoritate recognitum. Editio prima post typicam. Ratisbonae 1902 (sine libro III)
* Caeremoniale episcoporum anno MDCCLII (1752) cum variationibus anno MDCCCLXXXVI (1886)

Categoria:Liturgia
Categoria:Ecclesia Catholica
Urbs Sancti Salvatoris in Brasilia

**Urbs Sancti Salvatoris in Brasilia** aut **Soteropolis** (nomen officiale Lusitanum: *São Salvador da Bahia de Todos os Santos*) fuit, usque ad annum 1763, primum caput Brasiliae, cui successit Flumen Ianuarium et deinde, ab anno 1960, urbs Brasilia.

## Institutiones 
thumb|Aedificium Fluminis Albi (vulgo *Rio Branco*)
Soteropolis est caput provinciae Bahiae.

* Institutum Foederale de Bahia, universitas Soteropolitis

## Hereditas mundialis 
Haec urbs ab UNESCO patrimonium culturae mundi renuntiata est; CCCLXV ecclesias in urbe Sancti Salvatoris Bahiae inesse traditum est. Homines ex hac civitate oriundos Latine Soteropolitanos optimo iure appellare possumus, cum ipsa lingua Lusitana *Soteropolitanos* vocentur.

## Notae 

## Nexus externi 
* Soteropolis

Categoria:Loci habitati Bahiae
!
Categoria:Urbes milies milium incolarum
Ioannes Blasius de Aviz

**Ioannes Blasius de Aviz** (Lusitanice *João Braz de Aviz*) est praefectus Congregationis pro institutis vitae consecratae et societatibus vitae apostolicae.

Oppido Mafra, in provincia Sancta Catharina Brasiliae, catholicis parentibus natus est, die 24 Aprilis, anno 1947; die 7 Decembris, anno 1972, in oppido Apucarana, sacerdotio insignitus est.

De cursu episcopali, quod attinet, facta a Romano Pontifice Iohanne Paulo II eius episcopali nominatione die 7 mensis Aprilis anno 1994, titulo Flenucletensis episcopi atque auxiliaris in Archidiocesi Victoriensi Spiritus Sancti statim ornatus est. Eodem anno, Pridie Calendas Iunias episcopus consecratus est. Postea, anno 1998, episcopus Punctacrassensis; deinde, anno 2003, archiepiscopus Maringaensis creatus est. Postremo, anno 2004, die 28 mensis Ianuarii, archiepiscopus Brasiliopolitanus electus, die 27 mensis Martii venit in officii possessionem. Anno 2010, praefuit Congressui Eucharistico Nationali in Brasilia.

Die 4 mensis Ianuarii, anno 2011, iussu Benedicti XVI, Congregationi pro Institutis Vitae Consecratae et Societatibus Vitae Apostolicae, Romae, praefectus est.

Die 18 Februarii 2012 papa Benedictus XVI eum cardinalem fecit. De Aviz conclavi mense Martio 2013 adfuit, quod Georgium Marium Bergoglio papam creavit. 

## Bibliographia 
* "How the Church elects a new pope" in *The Tablet* (21 Feb. 2013)
* John L. Allen, Jr, "Papabile of the Day: The Men Who Could Be Pope" in *National Catholic Reporter* (Feb.-Mar. 2013)

## Nexus externi 
* 
* 
* 

Categoria:Alumni apud Gregorianam
Categoria:Alumni apud Lateranum
Categoria:Episcopi titulares Ecclesiae Catholicae
Categoria:Episcopi de Ponta Grossa
Categoria:Episcopi Maringaënses
Categoria:Archiepiscopi Brasiliopolitani
Categoria:Archiepiscopi Ecclesiae Catholicae
Categoria:Nati 1947
Categoria:Homines vivi
Categoria:Cardinales
Aurelius Saffi

thumb|Aurelius Saffi

** Marcus Aurelius Saffi** (natus Fori Livii die 13 Octobris 1819; ibidem mortuus die 10 Aprilis 1890) fuit rerum politicarum peritus, patriae amans ac rerum novarum cupidus Italicus, qui ad Iosephi Mazzini factionem, contra monarchiam et pro rem publicam liberam in Italia pugnantem, pertinebat. 

Alma mater eius universitas Ferrariensis fuit.

## Nexus externi 
* Domus Mazziniana
* Villa Saffi

Categoria:Politici Italiae
Categoria:Rerum novarum cupidi
Categoria:Nati 1819
Categoria:Mortui 1890
Silvius Caesar Bonicelli

**Silvius Caesar Bonicelli** (Natus die 31 Martii 1932 Bergomi, Italia, mortuus die 6 Martii 2009) fuit a die 19 Ianuarii 2008 Episcopus emeritus Parmae (Dioecesis Parmensis).

Doctor Iure in Universitate Catholica Sacri Cordis Iesu Mediolani anno 1958. Consacratus presbyter anno 1962, postea Doctor Iure canonico in Pontificia Universitate Gregoriana factus est.

Consacratus Episcopus Dioeceseos Sancti Severi (Apulia) die 19 Octobris 1991, a die 13 Decembris 1996 Papa Ioannes Paulus II eum in Dioecesis Parmae voluit.

Obiit Bergomi die 6 Martii 2009.

## Sententia atque vexillum 
**Nec videar dum sim**

thumb|left|Silvii Bonicelli vexillum

## Nexus externi 
* Pagina officialis Dioeceseos Parmae
* 

Categoria:Nati 1932
Categoria:Mortui 2009
Categoria:Episcopi Ecclesiae Catholicae
Categoria:Incolae Italiae
Categoria:Episcopi Parmenses
Categoria:Episcopi Sancti Severi
Nicolaus Ludovicus de Lacaille

**Nicolaus Ludovicus de Lacaille**, vulgo *Nicolas-Louis* et interdum *Abbé de La Caille* (natus die 28 vel 29 Decembris 1713 Rumigniaci in praefectura Arduenna; mortuus Lutetiae die 21 Martii 1762) fuit astronomus Francicus.

## Opera selecta 
* ''Leçons d'astronomie* (Lutetiae 1746; iterum editum a Hieronymo Lalande, Lutetiae 1780)
* *Éphémérides des mouvements célestes depuis 1745–75* (Lutetiae 1745–63, a Lalande perfectum)
* *Planisphère des Étoiles Australes*, anno 1752, sed anno 1756 editum
* *Astronomiae fundamenta* (Lutetiae 1757)
* *Observations faites au cap de Bonne-Espérance* (Lutetiae 1763)
* *Coelum australe stelliferum* (editum a Ioanne Dominico Maraldi, Lutetiae 1763)
* *Observations sur 515 étoiles du zodiaque* (editum a Ioanne Sylvano Bailly, Lutetiae 1763)
* *Tables solaires* (Lutetiae 1758)
* *Tables de logarithmes'' (Lutetiae 1760)

*9135 Lacaille

## Nexus externus 
* De Nicolao de Lacaille et de observatione coeli australis

Categoria:Astronomi Franciae
Categoria:Socii Academiae Scientiarum Francicae	
Categoria:Socii Regalis Societatis Londiniensis 
Categoria:Sodales Academiae Regiae Scientiarum Suecicae
Henricus Manfredini

**Henricus Manfredini** (natus die 20 Ianuarii 1922 Suzzarae, provincia Mantuae, Italia - mortuus die 16 Decembris 1983) fuit Archiepiscopus Bononiensis.

## Biographia 
Natus Suzzarae 20 Ianuarii 1922, discipulus patris Aloysii Giussani, in Seminario Venegoni (Provincia Baretii) fuit.

Consacratus presbyter die 26 Maii 1945, sacerdos per 24 annos in Dioceseos Mediolani fuit.

Die 4 Octobris 1969, a cardinale Ioanne Colombo episcopus Placentiae consacratus est. Illo tempore amicus diaconi Victoris Magni Pastori factus est.

Die 18 Martii 1983 Archiepiscopus Bononiae factus est. Obiit Bononiae die 16 Decembris 1983.

## Nexus externi 
* Pagina officialis Archidioeceseos Bononiae
* 
* Societas Culturalis Henrico Manfredini dicata

Categoria:Incolae Italiae
Categoria:Episcopi et Archiepiscopi Bononienses
Categoria:Episcopi Ecclesiae Catholicae
Categoria:Episcopi Placentini
Die verlorene Ehre der Katharina Blum

** Die verlorene Ehre der Katharina Blum** aut  **Wie Gewalt entstehen und wohin sie führen kann** est clara scriptoris Germanici Henrici Böll mythistoria, primum anno 1974 edita. Liber enarrat historiam mulieris quae propter amicitiam cum tomocrate a diaris cum propensione animi mediorum quod exclusio socialis parit ut rea tractata est et ad ultimum diurnarium necat.

## Nexus externus 
* Operum index de libris qui de hac mythistoria agunt

 

Categoria:Germaniae scripta
Categoria:Litterae Theodiscae 
Categoria:Mythistoriae
Iulius Barbier

thumb| Iulius Barbier circa annum 1896
** Iulius Paulus Barbier** (Lutetiae natus die 8 Martii 1825; mortuus est 16 Ianuarii 1901) fuit scriptor Francicus praecipue fabularum scaenicarum et libellorum auctor.
## Vita
Die 16 Ianuarii 1901 tamquam tiro feliciter dramate suo in versibus »Un poète« (1847) eventum magnum habuit. Advenerunt varia dramata in modum Francicum classicum concinnata; cum aliis multas tragoedias, comoedias, carmina vallevirensia confecit quorum citemus »Jenny l'ouvrière« (1850) et »La loterie du mariage« (comoedia versificata, 1868).

Postea autem una cum famulo Michaele Carré homo libellorum in Theatro operae comicae institutus est genus Graecum introducens, quando anno 1852 opus »Galathée« (Victore Massé musicographo) produci iussit. Inter libellos notissimos inveniuntur »Psyché« (1857, Ambrosio Thomas musicographo); »Le pardon de Ploërmel« (1859, Meyerbeer musicographo); »Philémon et Baucis«, »Faust«, »Roméo et Juliette«, »La reine de Saba« et  »La Colombe« (Carolo Gounod  musicographo); »Mignon«, »Hamlet«, »Françoise de Rimini« (Thomas musicographo); »Les noces de Jeannette« (Massé musicographo). 

Dramati titulato »Jeanne d'Arc« (Gounod musicographo) anno 1873 in Theatro Gaité valde plausum est, quod ab anno 1890 auctum est Sara Bernhardt actrice in Theatro ad Portam Sancti Martini. Minus autem placuit spectatoribus anni 1896 tragoedia historica »Lucile Desmoulins«. Opus eius »Théâtre en vers« duobus in tomis anno 1879 in lucem prolatum est; in anthologia »La Gerbe« anno 1884 poemata cuncta ex anno 1842 legi potuerunt. Anno 1898 praemium Legioni Honoris  reddidit ut Aemilio Zola in rebus prodreyfusianis ''J'accuse...!* succurreret.

## Nexus externi / Opera selecta
* *Polyeucte* : opus in quattour scaenas 
* *Reine de Saba'' 
 

Categoria:Scriptores Franciae
Categoria:Auctores Francogallici
Categoria:Scriptores scaenici
Categoria:Nati 1825
Categoria:Mortui 1901
Curtius Tucholsky

[thumb|Tucholsky [Lutetiae anno 1928]]
thumb|upright|left|Monumentum in aedibus ubi natus est Tucholsky, Berolini
** Curtius Tucholsky** (Berolini die 9 Ianuarii 1890 natus; mortem sibi conscivit Gothoburgi die 21 Decembris 1935) fuit diurnarius et scriptor Germanicus aetate Rei Publicae Vimarianae. Tucholsky contra militiam et bellum semper pugnavit, ergo pugnax nazistarum adversarius fuit. Tamen a rectione Nazismi oppressus est et a censura damnatus est.

## Vita 
Miles primo bello mundano interfuit, sed fautor pacis et inimicus belli in patriam revertebat. Inter amicos fuit Franciscus Kafka.

## Nexus externi 
* Opera Curtii Tucholsky apud textlog.de
* Societas Curtio Tucholsky dicata *Biographia et operum index 
* Kurt-Tucholsky.info – Curriculum vitae et operum index
* Biographia apud shoa.de
* Brevis biographia 

Categoria:Scriptores Germaniae
Categoria:Scriptores mythistoriarum Germaniae
Categoria:Auctores Theodisci
Categoria:Diurnarii Germaniae
Categoria:Participes primi belli mundani
Categoria:Homines qui sibi mortem consciverunt
Margarita Drummond

** Margarita Drummond** (natus circa annum 1340 – mortua est in abbatia Holyrood die 31 Ianuarii 1375) fuit amans regis Scotiae David II (1324–1371). Post uxoris eius Iohannae Angliae (1321– 1362) mortem David Margaritam in matrimonium duxit et ergo ea ab anno 1364 usque ad annum 1371 Scotiae regina fuit.

## Nexus externus 
* Genealogia familiae Drummond

Categoria:Amantes ducum civitatum
Categoria:Reges Scotiae
Categoria:Mulieres
Categoria:Nati saeculo 14
Categoria:Mortui 1375
Ioannes Victor Maria Moreau

thumb|Ioannes Victor Moreau

** Ioannes Victor Maria Moreau** (natus die 14 Februarii 1763 in Morlaix, in praesenti praefectura Finis Terrae - mortuus die 2 Septembris 1813 in Dresda) fuit inter Rerum Francicarum eversionem clarus miles Francicus.

Invidens Napoleoni, de quo interficiendo cum Pichegru aliisque regiae causae fautoribus conjuratus est, anno 1804 in carcere conjectus est, deinde exsulatus est. In CFA usque ad annum 1812 vixit. Adhibitus in consilium ab imperatore Alexandro I, inter proelium ad Dresdam intefectus est.

## Nexus externi 
* Pugna Biberach mense Octobri 1796
* Vita Ioannis Victoris Mariae Moreau

Categoria:Incolae Franciae
Categoria:Milites Franciae
Categoria:Nati 1763
Categoria:Mortui 1813
Categoria:Victimae bellorum Napoleonicorum
Categoria:Proelio interfecti
Categoria:Rerum Francicarum eversio
Alcantara

thumb|Pons Romanorum
**Alcantara**, (Hispanice: *Alcántara*; ex Arabica lingua idem valet atque *pons*), est urbs in provincia Norbae (Extremadurae). Clara urbs est ob pontem, a Traiano confecto.

Alcantarae natus est sanctus Petrus de Alcantara ex Ordine Fratrum Minorum.

* Ordo militiae de Alcantara

## Notae 
## Nexus externi 
Categoria:Urbes Hispaniae
Quintus Aelius Tubero

**Quintus Aelius Tubero** (nescimus, quando natus mortuusve sit) senator Romanus saeculo primo a.C.n. exeunte fuit. Filius Quinti Aelii Tuberonis iuris periti erat. Anno 17 a.C.n. *XVvir sacris faciundis* Ludis Saecularibus factus anno 11 a.C.n. consul ordinarius creatus est. Frater eius Sextus Aelius Catus, consul anni 4 erat, neptis Aelia Paetina, quae anno 28 Claudio imperatori nupsit. Aeliae Paetinae frater adoptatus Lucius Aelius Seianus praefectus praetorio erat.

## Notae 

Categoria:Senatores
Tubero, Quintus
Petrus de Alcántara

Sanctus **Petrus de Alcantara** (1499–1562) fuit frater ex Ordine Fratrum Minorum sancti Francisci Assisiensis.

## Vita 
Iohannes Garavitus natus est Norbae Caesareae, vulgo Alcantarae, in Hispania, anno 1499, parentibus Alonso Garavito et Maria Vilela, ex quibus duo etiam liberi orti sunt. Anno 1507, parente orbatus est. Duobus post annis, 1509, mater eius nupsit Alonso Barrantes, aliosque duos peperit filios. Adulescens, anno 1511, missus est a vitrico in Salmanticensem Studiorum Universitatem. Ibi fere quinque annos mansit. Sed anno 1515, relicta Universitate, Ordinem Fratrum Minorum ingressus est, ubi, emissis professionis perpetuae votis, "Petri" nomen sibi imposuit. Anno 1524, sacerdos ordinatus est. Dum Abulam se contulit, anno 1560, novit Sanctam Teresiam: cui a confessionibus fuit et cuius spiritus difficultates optime interpretatus est. Mortuus est Arenis, die 18 Octobris, anno 1562, Solis die, mane, in festo Sancti Lucae. Sexaginta tres aetatis annos habebat, et quadraginta professionis religiosae. Petrus, ut Ordinem suum restitueret, una cum aliis fratribus vitam egit nimis austeram. In eundem finem iuvit reformationem Sanctae Teresiae.

## Cultus 
Anno 1622, die 18 Aprilis, Papa Gregorius XV Petrum de Alcantara inter Beatos retulit. Anno 1669, die 28 Aprilis, Clemens IX Papa inter sanctos numerari iussit. Anno 1826, die 31 Maii, Leo XII Papa, rogatu imperatoris Petri I Brasiliae, eum principem totius Brasiliae patronum renuntiavit. Anno 1962, data occasione quadringentorum annorum post obitum eius, Papa Iohannes XXIII constituit eum patronum Extrematurae, Hispaniae provinciae. Sanctus Petrus de Alcantara pro paenitentissimo omnium Sanctorum habetur per totam Ecclesiae historiam. Eius memoria celebratur die 19 Octobris.

## Opera 
Sanctus Petrus de Alcantara quaedam reliquit scripta altissima doctrina referta:

* 1. Tractatum de Oratione et Meditatione (1532)
* 2. Constitutiones Sancti Gabrielis et Sancti Iosephi
* 3. Soliloquia Sancti Bonaventurae (versionem ex Lingua Latina in Linguam Hispanicam)
* 4. Dictames (quos scripsit pro Sancta Teresia de Abula)
* 5. Commentarium de Psalmo 'Miserere' (1561)
* 6. Epistulas

## Nota 
Alcantara olim dicebatur Norba Caesarea. Cf. Clementis X, Acta canonizationis Sancti Petri de Alcantara, die 11 mensis Maii anni MDCLXX.

Categoria:Nati 1499
Categoria:Mortui 1562
Categoria:Sancti
Africanus Fabius Maximus

**Africanus Fabius Maximus** (quando natus mortuusve sit, nescimus) senator Romanus patricius primo saeculo ante et post Christum natum fuit. Pater eius Quintus Fabius Maximus erat. Frater eius Paullus Fabius Maximus, consul anni 11 a.C.n. erat. Ipse anno 10 a.C.n. consulatum ordinarium gessit. Praeterea *VIIvir epulonum* fuit et anno 6/5 proconsul Africam administravit.

## Notae 
Categoria:Senatores
Categoria:Proconsules Africae
Categoria:Nati saeculo 1 a.C.n.
Categoria:Mortui saeculo 1
Harrietta Beecher Stowe

**Harrietta Beecher Stowe** (nata *Harriet Elizabeth Beecher* in Litchfield Connecticutae die 14 Iunii 1811; mortua Hartfordiae Connecticutae die 1 Iulii 1896) fuit scriptrix Americana et ob mythistoriam ''Uncle Tom's Cabin'' pugnax servitutis adversaria.
## Vita
Filia natu minima clerici et abstinentiae alcoholicae propugnatoris Lyman Beecher magistra Bostoniae facta est. Anno 1832 Cincinnati commigravit ubi Calvino Eliae Stowe theologo nupsit. Iste vir enim anno 1850 in Seminarium theologicum Andover (Massachusettae) arcessitus est. Harrietta anno 1846 volumen fabularum ediderat antequam res in itineribus meridianis visas in mythistoria illustrissima atque affectiva »Uncle Tom's cabin« descripsit. Quae historia primum in periodico quodam et anno 1852 in libro vulgata est. In permultas linguas conversa et dramati aptata est. Iosiah Hanson, vir authenticus in mythistoria partes primas agens, anno 1858 autobiographiam pepigerat quae simul libri praefatio erat.

Harrietta, cum anno 1853 lustrationem in Europa fecit, honoribus multis salutata est et librum »Sunny memories of foreign lands« (Bostoniae 1854) scripsit. Inter multa posteriora opera mentionis digna sint haec: »Dred: a tale of the great Dismal Swamp« (1856; titulus mutatus est in »Nina Gordon«), »The minister's wooing« (1859) et »Old town folks« (editio septima, 1871). Cum in opere »The true story of Lady Byron's life« contra Georgium Byron propter incestum invecta esset, gloria paulo minuta est; libellus »Lady Byron vindicated« malefacta redemptitare vix potuit. 

Carmina eius plerumque religiosa sunt; litteras diariaque eius filius Carolus Eduardus Stowe edidit; opera omnia primum Bostoniae anno 1897 tomis in sedecim edita sunt.

## Nexus externi
*  
*Biographia, www.dichterinnen.de
*FemBiographia, www.fembio.org
*Res apud DDB
* Biographia brevis
* Centrum Harriet Beecher Stowe
* Vita apud fantasticfictonc.co.uk
 

Categoria:Auctores Anglici
Categoria:Incolae Connecticutae
Categoria:Mulieres
Categoria:Poetae Civitatum Foederatarum
Categoria:Scriptores librorum puerilium
Categoria:Scriptores mythistoriarum Civitatum Foederatarum
Iullus Antonius

**Iullus Antonius** (natus 45 a.C.n., mortuus 2 a.C.n.) filius iunior Marci Antonii et Fulviae fuit. Pater Marcus Antonius ei nomen Iulli dedit, quod id gens Iulia, ex quo Gaius Iulius Caesar dictator et amicus eius ortus erat, veteribus temporibus saepe utebatur. Matre mortua anno 40 a.C.n., cum pater in oriente apud Cleopatram fuit, Iullus Romae ab Octavia minore, sorore Augusti et uxore Marci Antonii educatus est. Frater maior autem Marcus Antonius Antyllus post cladem Antonii apud Actium ab Octaviano caesus est.

Anno 21 Claudiam Marcellam maiorem, neptem Augusti, quae paulo ante divortium fecerat ab Agrippa, in matrimonium duxit. Anno 13 praetor fuit, anno 10 consul ordinarius creatus est. Anno 7/6 erat proconsul Asiae. Anno 2 a.C.n. stupri cum Iulia Maiore, filia Augusti et uxore Tiberii, accusatus caesus est.

Ille est cui Horatius secundum carmen libri quarti dedicavit.

## Notae 
Categoria:Senatores
Categoria:Proconsules Asiae
Categoria:Nati 45 a.C.n.
Categoria:Mortui 2 a.C.n.
Categoria:Marcus Antonius
Categoria:Morte damnati
Manica

thumb|right|Interpretatio regionis Manicae.
**Manica** (Hispanice *La Mancha*, Catalane *La Manxa*, ex Arabico *manxa*, i.e. 'terra arida') est regio Hispanica, quae hodie in Castella et Manica ponitur, clara ob molas vento actas.

## Nexus interni
* Dominum Quixotum a Manica, fabulam quae historiam equitis praeclari huius regionis narrat et praecipue hic agitur.
* *Manchego*, huius regionis caseum.

Categoria:Hispania
Titus Quinctius Crispinus Sulpicianus

**Titus Quinctius Crispinus Sulpicianus** (nescimus, quando natus mortuusve sit) senator Romanus patricius temporibus Augusti imperatoris fuit. Frater eius Titus Quinctius Crispinus Valerianus anno 2 consul suffectus creatus est. Ipse circa annum 18 a.C.n. triumvir monetalis erat, anno 9 a.C.n. consul ordinarius electus est. Quinctio consule lex Quinctia de Aquis Romanis lata est. Anno 2 a.C.n. stupri cum Iulia Maiore, filia Augusti, accusatus et relegatus est. Velleius Paterculus scripsit Crispinum *singularem nequitiam supercilio truci* dissimulasse. 

## Notae 
Categoria:Triumviri monetales
Categoria:Senatores
Categoria:Nati saeculo 1 a.C.n.
Categoria:Mortui saeculo 1 a.C.n. aut 1
Gaius Marcius Censorinus

**Gaius Marcius Censorinus** (natus ignoto anno, mortuus anno 3) senator Romanus temporibus Augusti fuit. Pater eius Lucius Marcius Censorinus consul anni 39 a.C.n. erat. Ipse circa annum 18 a.C.n. IIIvir monetalis fuit, deinde legatus Agrippae in Asia, ubi edictum fecit de cultu Iudaeorum. Anno 8 a.C.n. consulatum ordinarium gessit, anno 2/3 proconsul Asiae mortuus est. Filios non habuit.

## Notae 
Categoria:Senatores
Categoria:Proconsules Asiae
Categoria:Nati saeculo 1 a.C.n.
Categoria:Mortui 3
Paullus Fabius Maximus

**Paullus Fabius Maximus** (natus anno 46 a.C.n., mortuus anno 14) senator Romanus patricius primo saeculo ante et post Christum natum fuit. Pater eius Quintus Fabius Maximus erat. Frater eius Africanus Fabius Maximus, consul anni 10 a.C.n. erat. Amicus Augusti imperatoris Marciam, consobrina principis, in matrimonium duxit. Annis 22 ad usque 19 Augustum quaestor in orientem sequebatur. Anno 11 consul ordinarius creatus est. Annis 10/9 ad usque 9/8 proconsul Asiae fastos provinciae emendavit et initium anni in diem natalem Augusti movit. Anno 3 legatus Augusti pro praetore Hispaniae Citerioris factus est. Praeterea pontifex et frater Arvalis erat. Poetas Horatium et praesertim Ovidium promovit. Anno 14 Augustum in insulam Planasiam sequebatur, qui ibi Agrippam Postumum visitavit. Quod de ea re uxorem et eo modo Liviam Drusillam certiorem fecisset, iram Augusti movit et se ante mortem imperatoris ipsum necavit. Uxor eius Marcia, amita Augusti fuit. Ex ea filium Paullum Fabium Persicum, consulem ordinarium anni 34, habuit.

## Notae 
Categoria:Senatores
Categoria:Legati Hispaniae Citerioris
Categoria:Proconsules Asiae
Categoria:Nati 46 a.C.n.
Categoria:Mortui 14